Συζήτηση:Εθνικό Κέντρο Αποκατάστασης

message: Το λήμμα μοιάζει σαν αυτό που είναι: διαφήμιση. Και ακόμα και αν δεν παραβιάζει πνευματικά δικαιώματα, δεν είναι γραμμένο ως εγκυκλοπαιδικό λήμμα - εκτός του ότι είναι και αμφισβητήσιμη η εγκυκλοπαιδικότητά του αφού λείπουν παντελώς δευτερογενείς πηγές.  Δώρα Σ. 17:59, 19 Απριλίου 2022 (UTC)
replies: text: Καλησπέρα σας, το Εθνικό Κέντρο Αποκατάστασης (ΕΚΑ) δεν είναι κερδοσκοπικός οργανισμός, ούτε εταιρεία. Είναι δημόσιο νοσοκομείο του ΕΣΥ και δεν θα είχε κάποιο οικονομικό όφελος με το να προβεί σε διαφήμιση. Αν δείτε και από την ιστορική αναδρομή, το ΕΚΑ αποτελεί την πρώτη σημαντική προσπάθεια στην χώρα μας για Αποκατάσταση νευρολογικών ασθενών. Αυτό από μόνο του είναι άξιο αναφοράς (απαρχή της Αποκατάστασης στην Ελλάδα) και αποτελεί ιστορικό δεδομένο για την εξέλιξη της νοσοκομειακής φροντίδας στην Ελλάδα. Τροποποίησα την εισαγωγή για το ΕΚΑ, που όντως παρέπεμπε σε προβολή ιδιωτικού φορέα. Οι δευτερογενείς πηγές προστίθενται σταδιακά με την ανάπτυξη του λήμματος και μπορείτε να βοηθήσετε και σεις. Θα μπορούσατε επίσης να στείλετε ένα μήνυμα στην συζήτηση πριν χαρακτηρίσετε το δείγμα ως διαφήμιση. Επίσης, υπάρχουν πλήθος δημόσιων νοσοκομείων που δεν έχουν χαρακτηριστεί ως διαφήμιση.   79.166.12.49 21:00, 19 Απριλίου 2022 (UTC)
replies: text: :η σήμανση περί διαφήμισης σημαίνει ότι το λήμμα δεν έχει διαμορφωθεί με εγκυκλοπαιδικό τρόπο - δεν είναι κατηγορία ότι διαφημίζεται το νοσοκομείο. Ωστόσο πρέπει να μορφοποιηθεί δηλαδή να μπουν παραπομπές από ιστοσελίδες ή βιβλία που να μιλάνε ΓΙΑ το νοσοκομείο - όχι από νομοθεσία και διοικητικές πράξεις (αυτές είναι οι πρωτογενείς πηγές που δεν θέλουμε). Για να σας δώσω ένα παράδειγμα δευτερογενείς πηγές είναι αυτές: https://www.iatronet.gr/article/107121/systhmatikh-apaxiosh-ton-yphresion-toy-ethnikoy-kentroy-apokatastashs-eka,  αυτές https://www.cnn.gr/focus/story/48995/se-marasmo-to-ethniko-kentro-apokatastasis και η ιστορία του ως Εθνικό Κέντρο Αποκατάστασης Αναπήρων. Επίσης επιστημονικές εργασίες που να μιλάνε για το Ίδρυμα, την ιστορία του και την προσφορά του. Αν δεν παρατεθούν τέτοιες πηγές το λήμμα δεν θα πληροί τα κριτήρια εγκυκλοπαιδικότητας και θα προταθεί για διαγραφή.  Δώρα Σ. 01:43, 20 Απριλίου 2022 (UTC)

text: :Για να καταλάβετε δείτε το λήμμα Νοσοκομείο Ελπίς. είναι μικρό αλλά έχει το είδος των πηγών και παραπομπών που χρειαζόμαστε  Δώρα Σ. 02:04, 20 Απριλίου 2022 (UTC)
replies: text: ::Καλησπέρα, ευχαριστούμε για την βοήθεια στο θέμα των πηγών. Προχώρησα σε αλλαγές και εμπλούτισα το κείμενο με δευτερογενείς πηγές. Θα συνεχιστεί η διαμόρφωση και στο μέλλον με νέες πηγές. Βασιστήκαμε λανθασμένα σε μορφή δημόσιου νοσοκομείου στην Βικιπαίδεια όπως το 414 και όχι το νοσοκομείο Ελπίς που αναφέρατε ως παράδειγμα. Ελπίζω τώρα να βγει η αρνητική σήμανση για το ΕΚΑ. Το θέμα με τις φωτογραφίες λύνεται επίσης εύκολα. MARIOS KALYVIOTIS (συζήτηση) 21:06, 20 Απριλίου 2022 (UTC)
replies: text: :::τις αφαίρεσα τις σημάνσεις ωστόσο προσπαθήστε να επιμεληθείτε το πως είναι γραμμένο. Να είναι γραμμένο σαν άρθρο ας πούμε εφημερίδας και όχι σαν ΦΕΚ.  Δώρα Σ. 01:32, 21 Απριλίου 2022 (UTC)

text: Καλησπέρα σας, θέλω να αναφέρω πως δεν πληρώνομαι για την δημιουργία του λήμματος Εθνικό Κέντρο Αποκατάστασης. Γίνεται, καθαρά σε εθελοντική βάση από ομάδα εργαζομένων του νοσοκομείου, καθώς πιστεύουμε πως αποτελεί σημαντικό σταθμό στον τομέα της Αποκατάστασης στην Ελλάδα. MARIOS KALYVIOTIS (συζήτηση) 21:17, 19 Απριλίου 2022 (UTC)
replies: text: :και μου έχει ανατεθεί επίσημα ο τίτλος του Project Leader για την ιστοσελίδα του ΕΚΑ, εσύ δεν το γράψατε αυτό;  Δώρα Σ. 01:44, 20 Απριλίου 2022 (UTC)

text: :επίσης να σας ενημερώσω ότι οι φωτογραφίες που ανεβάσατε στα commons θα διαγραφούν αργά ή γρήγορα - γιατί πρέπει και εκεί να παραχωρήσετε δικαιώματα πνευματικής ιδιοκτησίας, όπως κάνατε και για το κείμενο. Ωστόσο το σημαντικότερο είναι να παραθέσετε εργασίες φοιτητών ή ιστορικών ή διδακτορικές διατριβές για το ΡΟΛΟ και τη ΣΗΜΑΣΙΑ του κέντρου στην ελληνική δημόσια υγεία - μόνο έτσι θα γίνει εγκυκλοπαιδικό το λήμμα.  Δώρα Σ. 01:49, 20 Απριλίου 2022 (UTC)
thread_title:  Εγκυκλοπαιδικότητα